
ที่ มท ๐๘๑๖.6/ว ๑๔๘๐						      							กรมส่งเสริมการปกครองท้องถิ่น
								       												ถนนนครราชสีมา เขตดุสิต กทม. 10300
                           3		มิถุนายน  ๒๕๖๙
เรื่อง  การบันทึกข้อมูลในระบบศูนย์บริการข้อมูลบุคลากรท้องถิ่นแห่งชาติ (LHR) สำหรับใช้เป็นฐานข้อมูล 
ในการจัดสรรงบประมาณรายจ่ายประจำปีงบประมาณ พ.ศ. 2569 งบเงินอุดหนุนทั่วไป รายการเงินอุดหนุนสำหรับการจัดการศึกษาภาคบังคับ (ค่าเงินเดือนครู ค่าจ้างประจำ) และเงินอุดหนุนสำหรับสนับสนุน
ศูนย์พัฒนาเด็กเล็ก (เงินเดือนและสวัสดิการ) ประจำไตรมาสที่ 3 - 4 (เดือนเมษายน - กันยายน 2569)         
เรียน  ผู้ว่าราชการจังหวัด ทุกจังหวัด
อ้างถึง	1. หนังสือกรมส่งเสริมการปกครองท้องถิ่นที่ มท ๐๘๐๙.3/ว 760 ลงวันที่ 18 กุมภาพันธ์ 2๕๖8
         	2. หนังสือกรมส่งเสริมการปกครองท้องถิ่นที่ มท 0809.4/ว 3579 ลงวันที่ 18 สิงหาคม 2568
	3. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๐๙.๔/ว 417๕ ลงวันที่ ๑๙ กันยายน ๒๕๖๘
	4. หนังสือกรมส่งเสริมการปกครองท้องถิ่นที่ มท ๐๘๐๙.3/ว 4812 ลงวันที่ 14 ตุลาคม 2568
	5. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๐๙.๔/ว ๒๒6๕ ลงวันที่ ๑๔ พฤษภาคม ๒๕๖๙
สิ่งที่ส่งมาด้วย 	แนวทางการบันทึกข้อมูลฯ  	จำนวน ๑ ชุด
[bookmark: _Hlk509233759]ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งองค์กรปกครองส่วนท้องถิ่นดำเนินการบันทึก ปรับปรุง และแก้ไขข้อมูลข้าราชการครู บุคลากรทางการศึกษาในระบบศูนย์บริการข้อมูลบุคลากรท้องถิ่นแห่งชาติ (LHR) ให้ถูกต้อง ครบถ้วน และเป็นปัจจุบันเพื่อใช้ข้อมูลสำหรับอ้างอิงในการพิจารณาเสนอคำขอ ชี้แจงงบประมาณ และใช้เป็นฐานข้อมูลในการคำนวณการจัดสรรงบประมาณให้แก่องค์กรปกครองส่วนท้องถิ่น โดยให้องค์กรปกครองส่วนท้องถิ่นดำเนินการจัดทำสรุปข้อมูลข้าราชการหรือพนักงานครู 
และบุคลากรทางการศึกษาในสังกัด ในรูปแบบไฟล์ Excel ส่งให้กรมส่งเสริมการปกครองท้องถิ่นพร้อมทั้งยืนยันและรับรองความถูกต้องของข้อมูล นั้น
กรมส่งเสริมการปกครองท้องถิ่นได้ตรวจสอบข้อมูลในระบบศูนย์บริการข้อมูลบุคลากรท้องถิ่นแห่งชาติ (LHR) แล้ว พบว่า องค์การบริหารส่วนตำบลหลายแห่งไม่ได้ดำเนินการบันทึก ปรับปรุง และแก้ไขข้อมูลข้าราชการหรือพนักงานครูและบุคลากรทางการศึกษา และพนักงานจ้างในสถานศึกษา (โรงเรียน/ศูนย์พัฒนาเด็กเล็ก) ให้ถูกต้อง ครบถ้วน และเป็นปัจจุบัน จึงไม่สามารถใช้ข้อมูลดังกล่าวเป็นฐานในการคำนวณการจัดสรรงบประมาณให้แก่องค์การบริหารส่วนตำบลได้ ดังนั้น เพื่อให้การจัดสรรงบประมาณรายจ่ายประจำปีงบประมาณ พ.ศ. 2569 งบเงินอุดหนุนทั่วไป รายการเงินอุดหนุนสำหรับการจัดการศึกษาภาคบังคับ (ค่าเงินเดือนครู ค่าจ้างประจำ) 
และเงินอุดหนุนสำหรับสนับสนุนศูนย์พัฒนาเด็กเล็ก (เงินเดือนและสวัสดิการ) ประจำไตรมาสที่ 3 - 4 
(เดือนเมษายน - กันยายน 2569) เป็นไปด้วยความเรียบร้อย และถูกต้อง สอดคล้องกับกฎหมายว่าด้วยวิธีการงบประมาณและกฎหมายว่าด้วยวินัยการเงินการคลังของรัฐ จึงขอความร่วมมือจังหวัดแจ้งองค์การบริหารส่วนตำบลดำเนินการ ดังนี้
[bookmark: _Hlk2330805]๑.	กำชับผู้รับผิดชอบในการบันทึกข้อมูลทะเบียนประวัติ ก.พ.7 ของข้าราชการหรือพนักงานครูและบุคลากรทางการศึกษา และพนักงานจ้างในสถานศึกษา (โรงเรียน/ศูนย์พัฒนาเด็กเล็ก) ดำเนินการบันทึกหรือแก้ไขข้อมูลในระบบศูนย์บริการข้อมูลบุคลากรท้องถิ่นแห่งชาติ (LHR) ให้ถูกต้อง ครบถ้วน และเป็นปัจจุบัน โดยดำเนินการ ดังนี้

		1.1 ตรวจสอบข้าราชการหรือพนักงานครูและบุคลากรทางการศึกษา และพนักงานจ้าง
ในสถานศึกษา (โรงเรียน/ศูนย์พัฒนาเด็กเล็ก) ว่ามีตัวตนอยู่จริงหรือไม่ หากตรวจสอบแล้วพบว่าข้าราชการ
หรือพนักงานครูและบุคลากรทางการศึกษา และพนักงานจ้างในสถานศึกษา (โรงเรียน/ศูนย์พัฒนาเด็กเล็ก) 
ไม่มีตัวตนในสถานศึกษา แต่ยังมีข้อมูลอยู่ในระบบศูนย์บริการข้อมูลบุคลากรท้องถิ่นแห่งชาติ (LHR) 
ให้นำข้อมูลดังกล่าวออกจากระบบและแก้ไขข้อมูลรายละเอียดให้ถูกต้องครบถ้วน 
		1.2 ตรวจสอบและแก้ไขข้อมูลอัตราเงินเดือน เงินวิทยฐานะ ค่าตอบแทนรายเดือน สวัสดิการค่าเช่าบ้าน สวัสดิการค่าการศึกษาของบุตร และค่าตอบแทนพิเศษจังหวัดชายแดนภาคใต้ของข้าราชการ
หรือพนักงานครูและบุคลากรทางการศึกษา และอัตราค่าตอบแทนของพนักงานจ้างในสถานศึกษา (โรงเรียน/ศูนย์พัฒนาเด็กเล็ก) แหล่งที่มาของเงิน (เงินอุดหนุน/เงินรายได้) ค่าครองชีพชั่วคราว เงินประกันสังคม 
ที่อยู่ในระบบศูนย์บริการข้อมูลบุคลากรท้องถิ่นแห่งชาติ (LHR) ให้ถูกต้องและเป็นปัจจุบัน 
	2. ให้องค์การบริหารส่วนตำบลที่ประสงค์จะขอรับการจัดสรรงบประมาณรายจ่ายประจำปีงบประมาณ พ.ศ. 2569 งบเงินอุดหนุนทั่วไป รายการเงินอุดหนุนสำหรับสนับสนุนศูนย์พัฒนาเด็กเล็ก (เงินเดือนและสวัสดิการ) ประจำไตรมาสที่ 3 - 4 (เดือนเมษายน - กันยายน 2569) ตรวจสอบข้อมูล
และยืนยันข้อมูลในระบบศูนย์บริการข้อมูลบุคลากรท้องถิ่นแห่งชาติ (LHR) ตามห้วงระยะเวลา ดังนี้
 	2.1 ภายในวันศุกร์ที่ 31 กรกฎาคม ๒๕๖๙ สำหรับใช้เป็นฐานข้อมูลในการคำนวณ
การจัดสรรงบประมาณรายจ่ายประจำปีงบประมาณ พ.ศ. ๒๕๖9 งบเงินอุดหนุนทั่วไป รายการเงินอุดหนุนสำหรับสนับสนุนศูนย์พัฒนาเด็กเล็ก (เงินเดือนและสวัสดิการ) ประจำไตรมาสที่ 3 (เดือนเมษายน - มิถุนายน 2569) 
		2.2 ภายในวันจันทร์ที่ 31 สิงหาคม ๒๕๖๙ สำหรับใช้เป็นฐานข้อมูลในการคำนวณ
การจัดสรรงบประมาณรายจ่ายประจำปีงบประมาณ พ.ศ. ๒๕๖9 งบเงินอุดหนุนทั่วไป รายการเงินอุดหนุนสำหรับสนับสนุนศูนย์พัฒนาเด็กเล็ก (เงินเดือนและสวัสดิการ) ประจำไตรมาสที่ 4 (เดือนกรกฎาคม - กันยายน 2569) ทั้งนี้ เนื่องจากฐานข้อมูลดังกล่าวเป็นข้อมูลสำคัญต่อการพิจารณาจัดสรรเงินงบเงินอุดหนุนทั่วไป รายการเงินอุดหนุน สำหรับการจัดการศึกษาภาคบังคับ (ค่าเงินเดือนครู ค่าจ้างประจำ) และเงินอุดหนุนสำหรับสนับสนุน
ศูนย์พัฒนาเด็กเล็ก (เงินเดือนและสวัสดิการ) ซึ่งกรมส่งเสริมการปกครองท้องถิ่นจะถือว่าข้อมูลในระบบศูนย์บริการข้อมูลบุคลากรท้องถิ่นแห่งชาติ (LHR) ที่องค์การบริหารส่วนตำบลได้มีคำสั่งแต่งตั้งข้าราชการ
หรือพนักงานส่วนท้องถิ่นเป็นนายทะเบียนประวัติและเจ้าหน้าที่ทะเบียนประวัติเป็นผู้รับผิดชอบดูแลและบันทึกข้อมูลในระบบฯ เป็นข้อมูลที่ถูกต้อง ครบถ้วน สามารถใช้ประกอบการพิจารณาจัดสรรงบประมาณด้านการศึกษาให้มีประสิทธิภาพและประสิทธิผล อนึ่ง หากพ้นระยะเวลาที่กำหนดจะถือว่าองค์การบริหารส่วนตำบล
ไม่ประสงค์จะขอรับการจัดสรรงบประมาณรายการดังกล่าว รายละเอียดปรากฏตามสิ่งที่ส่งมาด้วย 
จึงเรียนมาเพื่อโปรดพิจารณา 
ขอแสดงความนับถือ

